armvectores/hy_wikipedia_2023 huggingface dataset:
Կարմիրգյուղի պատմության և մշակույթի անշարժ հուշարձանների ցանկ (Գեղարքունիքի մարզ)

Այս հոդվածը ներկայացնում է Գեղարքունիքի մարզի Կարմիրգյուղ գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 137 հուշարձան (10 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Լայկովո (գյուղ, Օդինցովսկի շրջան)

Լայկովո (ռուս.՝ Лайково), գյուղ Ռուսաստանի, Մոսկվայի մարզի Օդինցովսկի շրջանի կազմում։
Բնակչությունը 2005 թվականին գրանցված տվյալներով կազմում էր 158 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հայերը Բոստոնում

Հայերը Բոստոնում, Բոստոնում հայերը բնակություն են հաստատել 1880-ական թվականներին։ Մինչ այդ հիշվում Է 1682 թվականին այստեղ հաստատված հունգարահայ Ստեփան Զադորին։ 1890 թվականին Սարգիս Շաղլյանը Բոստոնում հիմնել է շաքարեղեգի գործարան (մասնաճյուղեր է ունեցել Կալիֆոռնիայում)։ 2003 թվականին Բոստոնում և շրջակայքում ապրել է 60 հազարից ավելի հայ՝ մտավորականներ, բանվորներ, արհեստավորներ, առևտրականներ։ 2013 թվականի տվյալներով, Բոստոնում ապրում է մոտավորապես 80.000 հայ։
Առաջին հայկական եկեղեցին գործում Է 1923 թվականից։ Այստեղ է գտնվում ԱՄՆ-ի Հայ կաթողիկե եկեղեցու կենտրոնը՝ Սուրբ Խաչ եկեղեցին։ Կան նաև ավետարանական եկեղեցիներ։ Եկեղեցիներին կից գործում են ամենօրյա և մեկօրյա դպրոցներ։ Համայնքի ազգային կյանքը կազմակերպում են ՀՀԴ-ի, ՌԱԿ-ի տեղական կազմակերպությունները՝ իրենց մշակութային, մարզական, երիտասարդական կառույցներով, ՀԲԸՄ-ի մասնաճյուղը, հայրենակցական (այնթապցիներ, խարբերդցիներ, արաբկիրցիներ, մարաշցիներ, սեբաստացիներ, համավասպուրականցիներ) միությունների մասնաճյուղերը։
Բոստոնում Է ՌԱԿ-ի Արևելյան շրջանային վարչության գրասենյակը։ Գործում են բազմաբնույթ մասնագիտական կազմակերպություններ. Հայկական ուսումնասիրությունների և հետազոտությունների ազգային ընկերակցությունը (NAASR), Ժամանակակից հայագիտական ուսումնասիրությունների և փաստագրման Զորյան հիմնարկությունր (գտնվում է Քեմբրիջ քաղաքում՝ Բոստոնի մերձակայքում), Հայ դերասանների, Հայ բժիշկների ընկերությունները, Ամերիկայի հայկական գրադարանների և թանգարանների միությունը (ALMA)։
Գործում են նաև Համազգային մշակութային միության թատերախումբը, «Համաստեղ» գրադարանը։
Լույս են տեսնում «Հայրենիք», «Հայ սիրտ» պարբերականները, Արմինիըն Ռիվյու ("The Armenian Review") և Արմինիըն Միրըր-Սփեքթեյթըր ("The Armenian Spectator Mirror") շաբաթաթերթերը։ Բոստոնում են լույս տեսել նաև «Պայքար» օրաթերթր, «Հայրենիք» ամսագիրը։
Գործում են հայկական ռադիո-հեռուստատեսային ծրագրեր հայերեն և անգլերեն։ Հարվարդի համալսարանն ունի հայագիտական ամբիոն։


== Ծանոթագրություններ ==
Առաջին համաշխարհային պատերազմի հերոսների հուշարձան (Ազով)

Անվան այլ կիրառումների համար տե՛ս՝ Առաջին համաշխարհային պատերազմի հերոսների հուշարձան (այլ կիրառումներ)Առաջին համաշխարհային պատերազմի հերոսների հուշարձան (ռուս.՝ Памятник героям Первой мировой войны), Ռուսական կայսերական բանակի՝ Առաջին համաշխարհային պատերազմին մասնակցած զինվորներին և սպաներին նվիրված կոթողներից մեկը ՌԴ Ռոստովի մարզի Ազով քաղաքում։ Տեղադրվել է 2014 թվականին։ Գտնվում է Պետրովսկի բուլվարում, քաղաքային կենտրոնական հիվանդանոցի շենքի մոտ։


== Պատմություն ==
Առաջին համաշխարհային պատերազմի (1914-1918) մարտերում Դոնի երկրամասից մասնակցել է մոտ 125 հազար կազակ, վաթսուն հեծելագունդ, երեսուներեք հեծելազորային մարտկոց, վեց պլաստունյան գումարտակ, հինգ պահեստային զորագունդ, երեք պահեստային մարտկոց և ավելի քան ութսուն առանձին հատուկ հարյուրյակ։ Դոնցիները մասնակցել են ռազմական գործողությունների մեծամասնությանը։
2014 թվականին Ռուսաստանում նշվել է Առաջին համաշխարհային պատերազմը սկսվելու 100-ամյակը։ Ռուսաստանը պատերազմին մասնակցել է Անտանտի կողմից, նրա բանակը ռազմական գործողությունները վարել է Արևելյան ճակատում։ Ռուսաստանի նախագահ Վլադիմիր Պուտինը 2012 թվականի հունիսի 27-ին, պատասխանելով սենատոր Անատոլի Լիսիցինի հարցին, բոլշևիկյան ղեկավարությանը մեղադրել է Ռուսաստանի՝ Առաջին համաշխարհային պատերազմը տանուլ տալու մեջ։ Նախագահը Ռուսաստանի պարտությունն անվանել է եզակի. «Մեր երկիրը պարտվեց այս պատերազմում պարտված կողմին»:
Պատերազմի սկսվելու 100-ամյակը երկրում արթնացրեց նրա հերոսների հիշատակը հուշարձանի տեսքով հավերժացնելու հասարակական հետաքրքրություն։


== Նկարագրություն ==
Ազով քաղաքում հուշարձան ստեղծելու աշխատանքը սկսվեց 2012 թվականին։ Հուշարձանը ձուլում էին 2014 թվականի փետրվարից։ Հուշարձանը պատկերում է կանգնած կազակի, որը ռուս զինվորների հերոսական արժանիքների խորհրդանիշն է, իսկ նրա հետևում Գեորգիևյան խաչն է։ Կազակի աջ ձեռքում սուր է, ձախում` դրա պատյանը։ Կազակի տխուր կեցվածքը համապատասխանում է Առաջին համաշխարհային պատերազմի արդյունքներին։ Հուշարձանը տեղադրվել է գրանիտե պատվանդանին։ Քանդակագործն է Ա. Մ. Դեմենտևը։
Կազակի քանդակի բարձրությունը երկու մետրից քիչ ավելի է, այն պատրաստված է բրոնզից։ Երեքմետրանոց Գեորգիևյան խաչը պատրաստված է բրոնզից և արույրից։ Պատվանդանի համար գրանիտը բերվել է Կարելիայից և Ուկրաինայից։ Հուշարձանը ստեղծվել է Ազովի բնակիչների միջոցներով։


== Բացում ==
Հուշարձանի բացումը տեղի է ունեցել 2014 թվականի հուլիսի 30-ին։ Օծումն անցկացրել է Սուրբ Երրորդության տաճարի վանահայր Սերգին։


== Այլ արձաններ ==
Բացի Ազովից, «մոռացված պատերազմի» հերոսների հուշարձաններ տեղադրվել են Ռոստովի մարզի Դոնի Ռոստով, Շախտի, Նովոչերկասկ, Բատայսկ և այլ բնակավայրերում։


== Աղբյուրներ ==
Завадская, А. За веру, царя и Отечество /А. Завадская //Азовская неделя. – 2014. – 7 августа. – С.5.
В Азове открыли памятник героям Первой мировой войны(չաշխատող հղում)
Памятник казакам-героям Первой мировой войны открыт в Азове


== Ծանոթագրություններ ==
Calle 13

Calle 13 (ռուս.՝ Քայե Թրեսսե — «13 փողոց»), պուերտո-ռիկոյան դուետ, որը հանդես է գալիս Լատինական Ամերիկայի ժողովուրդների ազգային մոտիվներն օգտագործող ռեգետոն և կումբիա ժանրերում։ Խմբի անդամները արյունակից եղբայրներ են` «Residente»-Ռընե Պերես Հոգլար (իսպ.՝ René Pérez Joglar) (ծնվել է 1978 թվականի փետրվարի 23-ին) և «Visitante» — Էդուարդո Խոսե Կաբրա Մարտինես (իսպ.՝ Eduardo José Cabra Martínez) (ծնվել է 1978 թվականի 10-ին)։ Կոլեկտիվն իր անվանումը ստացել է Պուերտո Ռիկոյի մայրաքաղաք Սան Խուան քաղաքի Residente-ի 13-րդ փողոցի բնակարանի  շնորհիվ։
Մի քանի անհաջող փորձերից հետո խումբը ստացել է Կուբայի վիզա և 2010 թվականի մարտի 25-ին խումբը համերգ է ունեցել Հավանայում, որին ներկա է եղել 500-ից մինչև 900 հազար մարդ։
2010 թվականի նոյեմբերի 22-ին դուետը թողարկեց իր չորրորդ «Entren los que quieran» ալբոմը։


== Սկավառակագրություն ==
2005: Calle 13
2007: Residente o Visitante
2008: Los De Atrás Vienen Conmigo
2010: Entren los que quieran
2014: MultiViral


== Ծանոթագրություններ ==


== Արտաքին հղումներ ==
Պաշտոնական կայք
Eduardo José Cabra Martínez պաշտոնական թվիթերյան էջ
Իվժենկի (գյուղ, Պրիյատինի շրջան)

Իվժենկի (ուկրաիներեն՝ Ївженки), գյուղ Ուկրաինայի Պոլտավայի մարզի Պրիյատինի շրջանում։
2001 թվականի տվյալներով Իվժենկի գյուղում բնակվում էր 1 մարդ։ Բնակավայրը զբաղեցնում է 0,117 կմ² տարածք։ Բնակչության խտությունը կազմում էր 8550 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Անիսիմովկա (այլ կիրառումներ)

Անիսիմովկա, կարող է վերաբերել՝

Անիսիմովկա - գյուղ Ռուսաստանի Դաշնության Ռոստովի մարզի Կաշարսկի շրջանում
Անիսիմովկա - գյուղ Ռուսաստանի Պրիմորիեի երկրամասի Շկոտովսկի շրջանի կազմում
«Աշխատանքային վաստակի համար» մեդալակիրների ցանկ

Ստորև ներկայացված է «Աշխատանքային վաստակի համար» մեդալակիրների ամբողջական ցանկը։


=== 2014 թվական ===


=== 2015 թվական ===


== Ծանոթագրություններ ==
Զավետնոե (գյուղ, Բախչիսարայի շրջան)

Անվան այլ կիրառումների համար տե՛ս՝ ԶավետնոեԶավետնոե (ուկրաիներեն՝ Завітне, Ղրիմի թաթարերեն՝ Alma Kermen), գյուղ Ուկրաինայի Ղրիմի Ինքնավար Հանրապետության Բախչիսարայի շրջանում։ Բնակավայրը նախկինում նաև անվանվել է Ալմա-Կերմեն։
2001 թվականի տվյալներով Զավետնոե գյուղում բնակվում էր 486 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բիստրովիցա

Բիստրովիցա (ուկրաիներեն՝ Бистровиця), գյուղ Ուկրաինայի Վոլինի մարզի Գորոխովի շրջանում։ Հիմնադրվել է 1964 թվականին։
2001 թվականի տվյալներով Բիստրովիցա գյուղում բնակվում էր 325 մարդ։ Բնակավայրը զբաղեցնում է 10,9 կմ² տարածք։ Բնակչության խտությունը կազմում էր 29,82 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սևան ընկերություն (Սոչի)

Սևան ընկերություն, հայկական ընկերակցություն Սոչի քաղաքի և հարակից շրջանների հայերի համախմբման համար։ Շտաբ-բնակարանը տեղակայված է Ադլերում։ Նախագահը Օքսեն Մումջյանն է, տեղակալը Տոպիկ Կոչկոյանը։ Գործում է նաև «Սևան» երիտասարդական թիմը։


== Պատմություն ==

Սոչիում հայերը թվաքանակով երկրորդն են ռուսներից հետո։ «Սևան» ազգային ընկերությունը ստեղծվել է 1997 թվականին։ Այն Հայաստանի հետ ակտիվ համագործակցում է տարբեր բնագավառներում։
«Սևան» ընկերությունը գրանցվել է 15 տարի առաջ։ Նրա առաջին նախագահ է ընտրվել Հովհաննես Չեպնյանը։ Սոչիում և նրա շրջակայքում ապրում են ավելի քան 100 հազար հայեր, որոնք տարբեր պատմական պատճառներով 19-րդ դարի վերջերից բնակություն են հաստատել Սև ծովի ափին։ ԽՍՀՄ փլուզումից հետո հայերի թիվն ավելացել է Աբխազիայից, Ղարաբաղից, Ադրբեջանից, Հայաստանից, Վրաստանից գաղթածների պատճառով։ «Սևան» համայնքի հիմնական խնդիրը հայերի համախմբումն է, լեզվի, մշակույթի ու ավանդույթների պահպանումը։ 2002 թվականից  ընկերությունում գործում է հայկական դպրոց, որտեղ աշակերտները սովորում են իրենց մայրենի լեզուն։ Գործում է Սոչի քաղաքի Կենտրոնական շրջանի «Սևան» վոկալ և երգչախմբային անսամբլը։ Ընկերությունը մեծ ուշադրություն է դարձնում սպորտին՝ աջակցելով հայ մարզիկներին։ Բռնցքամարտի աշխարհի պատանեկան չեմպիոն Էդուարդ Համբարձումյանը գտնվում է «Սևան» ընկերության հովանավորության ներքո։


== Տես նաև ==
Հայկական սփյուռք


== Ծանոթագրություններ ==
Ջունգ Ին Սուն

Ջունգ Ին Սուն (ապրիլի 25, 1991(1991-04-25), Հարավային Կորեա), հարավկորեացի դերասանուհի։


== Անձնական կյանք ==
Ծնվել է 1991 թվականի ապրիլի 25-ին։ Ներկայումս նկարահանվում է Բարի գալուստ Վայկիկի հերուստասերյալում Լի Յի Կյունգի դերում։


=== Ֆիլմագրություն ===


=== Հեռուստատեսային սերյալներ ===


== Ծանոթագրություններ ==
Մեծ Սեպասարի պատմության և մշակույթի անշարժ հուշարձանների ցանկ (Շիրակի մարզ)

Այս հոդվածը ներկայացնում է Շիրակի մարզի Մեծ Սեպասար գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 5 հուշարձան (8 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Մյաե-Սուհկա

Մյաե-Սուհկա (էստ․՝ Mäe-Suhka), գյուղ Էստոնիայի Վիրումաա նահանգի Հաանյա շրջանում։
2011 թվականի տվյալներով գյուղում բնակվում էր 10 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Հարճլանք

Հարճլանք, գավառ Մեծ Հայքի Արցախ նահանգի կազմում։


== Աշխարհագրություն ==


== Պատմություն ==


== Տես նաև ==
Արցախ
Մեծ Հայքի վարչական բաժանում


== Գրականություն ==
Թ.Խ. Հակոբյան (1981). Հայաստանի պատմական աշխարհագրություն. Երևան։ «Միտք»։


== Արտաքին հղումներ ==
Մեծ Հայքի վարչական բաժանումը


== Ծանոթագրություններ ==
Վոսկրեսենկա (Պեկշայի վտակ)

Վոսկրեսենկա (ռուս.՝ Воскресенка), գետ Ռուսաստանում, հոսում Վլադիմիրի մարզ մարզում, Կոմի Հանրապետությունում։ Գետաբերանը տեղակայված է Պեկշա գետի ձախ ափին՝22 կմ հեռավորության վրա։ Գետի երկարությունը 10 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Օկսկոմի ավազանային շրջանին գետն է։ Գետավազանը՝ Օկա։
Տվյալներն ըստ ջրային ռեսուրսների ֆեդերատիվ տեսչության>.

Ջրային օբյեկտի, պետական ջրային գրանցման կոդը - 09010300712110000031856
Հիդրոլոգիական ուսումնասիրությունների կոդը - 110003185
Ավազանի կոդը - 09.01.03.007
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Գևորգ Ազատյան (պետական գործիչ)

Անվան այլ կիրառումների համար տե՛ս՝ Գևորգ Ազատյան (այլ կիրառումներ)Ազատյան Գևորգ Գալուստի (1903, Բերդավան, Ղազախի գավառ, Ելիզավետպոլի նահանգ, Ռուսական կայսրություն - ապրիլի 15, 1986(1986-04-15)), ՀԽՍՀ Գերագույն խորհրդի առաջին գումարման դեպուտատ։


== Կենսագրություն ==
Գևորգ Գալուստի Ազատյանը ծնվել է 1903 թվականի Նոյեմբերյանի շրջանի Բերդավան գյուղում, հողագործի ընտանիքում։
Խորհրդային կարգերի հաստատումից հետո Գևորգ Ազատյանն աշխատում է իր ծննդավայրում, նախ գյուղսովետի գործկոմում, այնուհետև սպառկոպերացիայի համակարգում։
1926 թվականին նշանակվում է Հայաստանի կոմունիստական կուսակցության նոյեմբերյանի շրջկոմի բաժնի վարիչ, 1930 թվականին Նոյեմբերյանի, իսկ 1934 թվականին Ալավերդու շրջկոոպի վարչություների նախագահ։
1938 թվականին Գևորգ Ազատյանն առաջադրվում է Ալավերդու շրջսովետի գործադիր կոմիտեի նախագահ, այնուհետև Հայկոոպի վարչության նախագահ, իսկ 1943 թվականին ընտրվում է աշխատավորների դեպուտատների և Քաղսովետի գործկոմի նախագահի տեղակալի պաշտոնում(այժմյան քաղաքապետարանը, պաշտոնը փոխքաղաքապետ)։ Հետագայում Գեվորգ Ազատյանը աշխատել է սովխոզների և «Արարատ» տրեստների կառավարիչ, վարել այլ պատասխանատու պաշտոններ։
1962 թվականին անցնելով կենսաթոշակի, Գևորգ Ազատյանը շարունակում է ակտիվորեն մասնակցել հանրապետության հասարակական քաղաքական, տնտեսական կյանքին։
Ընտրվել է ՀԿԿ Կենտրոնական կոմիտեի անդամ, ՀԽՍՀ Գերագույն խորհրդի առաջին գումարման դեպուտատ։
Պարգևատրվել է Աշխատանքային կարմիր դրոշի, «Պատվո նշան» շքանշաններով և մեդալներով։
Լաննուստե

Լաննուստե (էստ․՝ Lannuste), գյուղ Էստոնիայի Լյաենեմաա նահանգի Ռիդալա շրջանում։
2011 թվականի տվյալներով գյուղում բնակվում էր 13 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
(179) Կլիտեմնեստրա

(179) Կլիտեմնեստրա (անգլ.՝ Klytaemnestra), աստերոիդ աստերոիդների հիմնական գոտում։ Հայտնաբերվել է 1877 թվականի նոյեմբերի 11-ին Ջեյմս Վոթսոնի կողմից Դետրոյտում։
Միջին հեռավորությունը Արեգակից կազմում է 2,970068 ա. մ., առավելագույնը մոտենում է 2,6288 ա. մ. հեռավորության վրա և հեռանում 3,3113 ա. մ.։ Արեգակի շուրջ մեկ ամբողջական պտույտ է կատարում 1869,6 երկրային օրվա ընթացքում, իր ուղեծրով շարժվելով միջինում 0,192555 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,82° անկյուն։
Ըստ Տոլենի սպեկտրալ դասակարգման պատկանում է S դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(179) Կլիտեմնեստրա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մոժգա (գյուղ, Մոժգինսկի շրջան)

Անվան այլ կիրառումների համար տե՛ս՝ ՄոժգաՄոժգա (ռուս.՝ Можга), գյուղ Ռուսաստանի Ուդմուրթական հանրապետության Մոժգինսկի շրջանի կազմում։
Բնակչությունը 2008 թվականին գրանցված տվյալներով կազմում էր 907 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հռոդոսն այստեղ է, այստեղ էլ թռիր

Հռոդոսն այստեղ է, այստեղ էլ թռիր (լատ.՝ Hic Rhodus, hic salta), թևավոր խոսք, որը վերցված է Եզոպոսի «Պարծենկոտը» առակից։ Այդտեղ մի մարդ հպարտանում է, որ ինքը Հռոդոսում մի արտակարգ թռիչք է կատարել և որպես ապացույց դիմում է վկաներին։ Լսողներից մեկը նկատում է, որ վկաներ պետք չեն, եթե դա ճշմարիտ է։ Եվ ավելացնում է. «Հռոդոսն այստեղ է, այստեղ էլ թռիր»։
Արտահայտությունը օգտագործվում է այն դեպքում, երբ ուզում ենք ասել՝ պարծենալու փոխարեն ապացուցիր գործնական, իրականում, գլուխ գովալու փոխարեն ցույց տուր գործով, մի՛ պատմիր քո փառավոր գործերի մասին, որոնք արել ես որևէ տեղ կամ երբևէ, այլ ցույց տուր քո կարողությունները այստեղ և հիմա։ 
Հաճախ մեջբերվում է լատիներենով, թեպետ մեզ չհասած բնօրինակը գրվել է հունարենով՝ ιδού η Ρόδος, ιδού και το πήδημα։


== Ծագում ==
Եզոպոսի «Պարծենկոտը» առակում ճանապարհորդը տուն վերադառնալով սկսում է պարծենալ իր հաջողություններով, հատկապես առանձնացնում է իր հեռահար թռիչքը, որն իբր կատարել է Հռոդոսում, որպես ապացույց դիմում է վկաներին, որ հաստատեն իրենց խոսքերով։ Սկեպտիկ զրուցակիցը նշում է. «Եթե ասածներդ ճիշտ են, ապա վկաներ պետք չեն։ Հռոդոսն այստեղ է, այստեղ էլ թռիր»։


== Ծանոթագրություններ ==


== Գրականություն ==
Бабичев Н. Т., Боровский Я. М. Словарь латинских крылатых слов : 2500 единиц / Под ред. Я. М. Боровского. — М. : Рус. яз., 1982. — 959 с.
Крылатые слова. Литературные цитаты. Образные выражения / Авт. Н. С. Ашукин, М. Г. Ашукина — М.: Правда, Москва, 1986. — 768 с.
P.-M. Schuhl. «Hic Rhodus, hic salta» // Revue Philosophique de la France et de l'Étranger, 157, 1967, 468-469.(ֆր.)
Saffrey, H. D. Encore «Hic Rhodus, hic salta». // Revue Philosophique de la France et de l'Étranger 161 (1971): 221-223.(ֆր.)


== Արտաքին հղումներ ==
Эзоп. Хвастливый пятиборец Archived 2020-07-02 at the Wayback Machine..
Սարգիս Սարյան (գրականագետ)

Սարգիս Սարյան (Սարգիս (Սարիկ) Մարտիրոսի Սարյան, (հունվարի 26, 1917(1917-01-26), Նոր Նախիջևան, Ռոստովի շրջան, Դոնի զորքի մարզ, Ռուսական կայսրություն - օգոստոսի 20, 1962(1962-08-20), Երևան, Հայկական ԽՍՀ, ԽՍՀՄ), հայ գրականագետ, բանասիրական գիտությունների թեկնածու, ԽՍՀՄ գրողների միության անդամ 1956 թվականից։ ԽՄԿԿ անդամ 1954 թվականից։
Գեղանկարիչ Մարտիրոս Սարյանի որդին է։


== Կենսագրություն ==
Ծնվել է Նոր Նախիջևան քաղաքում։ 1939 թվականին ավարտել է Երևանի համալսարանի բանասիրական ֆակուլտետը։ 1945-1947 թվականներին սովորել է ԽՍՀՄ ԳԱ Մոսկվայի Մաքսիմ Գորկու անվան գրականության ինստիտուտի ասպիրանտուրայում։ 1950 թվականին «Վերածննդի դարաշրջանի իտալական նովելի զարգացման նոր աստիճանը Մ. Բանդելլոյի ստեղծագործություններում» թեմայով դիսերտացիա է պաշտպանել և ստացել բանասիրական գիտությունների թեկնածուի աստիճան։ 1951-1962 թվականներին աշխատել է ՀԽՍՀ ԳԱ Մ. Աբեղյանի անվան գրականության ինստիտուտում որպես ավագ գիտաշխատող։ Կազմել է «Չարենցը գրականության մասին» ժողովածուն (Երևան, 1957)։
Ռուսերեն լույս է տեսել նրա «Հետպատերազմյան սովետահայ գրականությունը» (Երևան, 1956) և «Սովետահայ գրականությունը» (Երևան, 1964) գրքերը։ Մահացել է Երևանում 1962 թվականին՝ Երևան-Սևան մայրուղու վրա տեղի ունեցած ավտովթարից։
2017 թվականին Մարտիրոս Սարյանի տուն-թանգարանում կազմակերպվել է Սարգիս Սարյանի 100-ամյակին նվիրված ժամանակավոր ցուցադրություն։


== Ս. Սարյանի երկերի մատենագրություն ==
Հետպատերազմյան սովետահայ գրականությունը խաղաղության համար մղվող պայքարում, Երևան, ՀՍՍՀ ԳԱ, 1954, 103 էջ։
Սովետահայ արդի պատմվածքը, Երևան, ՀԽՍՀ ԳԱ, 1959, 128 էջ։


== Ծանոթագրություններ ==
Գրեգորի Մերտենս

Գրեգորի Մերտենս (փետրվարի 21, 1991(1991-02-21) կամ փետրվարի 2, 1991(1991-02-02), Բրյուսել, Բելգիա - ապրիլի 30, 2015(2015-04-30), Genk, Լիմբուրգ, Բելգիա), բելգիացի ֆուտբոլիստ, պաշտպան։


== Ակումբային կարիերա ==
Բելգիական «Գենտ» ակումբի սանն է, սակայն հիմնական թիմի կազմում ոչ մի հանդիպում չի անցկացրել։
2011-2014 թթ․ խաղացել է «Սերկլ Բրյուգգե» ակումբի կազմում։
2014 թ․ հունվարից խաղում էր «Լոքերեն» ակումբի կազմում։


== Կոմա ==
2015 թ․ ապրիլի 27֊ին Բելգիայի առաջնության «Գենկ» ակումբի դեմ անցկացված խաղի ժամանակ Մերտենսը կորցնում է գիտակցությունը։ Ֆուտբոլիստի մոտ արձանագրվում է սրտի կանգ։ Մերտենսին տեղափոխում են հիվանդանոց, որտեղ նա գտնվում է արհեստական կոմայի մեջ։
«Լոքերեն» ակումբի սպորտային տնօրեն Վիլլի Ռեյնդերսը հայտարարեց, որ Մերտենսը երբեք սրտի հետ խնդիրներ չի ունեցել։
2015 թ․ ապրիլի 30-ին Գենկ քաղաքի հիվանդանոցում Մերտենսը գիտակցության չգալով մահանում է։


== Ծանոթագրություններ ==


== Հղումներ ==
Մերտենսը transfermarkt.de կայքում(գերմ.)
Մերտենսը footballdatabase.eu կայքում(անգլ.)
Բորզնայի շրջան

Բորզնայի շրջան (ուկրաիներեն՝ Борзнянський район), շրջան Ուկրաինայի Չեռնիգովի մարզում։
Ստեղծվել է 1923 թվականին։ Վարչական կենտրոնը՝ Բորզնա։


== Աշխարհագրություն ==
Շրջանի տարածքի մակերեսը կազմում է 1608 կմ²։


== Բնակչություն ==
2006 թվականի մարդահամարի արդյունքներով շրջանում բնակվում էր 39300 մարդ։ Բնակչության խտությունը կազմում էր 24,44 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Պետական վիճակագրական ծառայության կայքը (ուկր.)
Լյամցա (գետ)

Անվան այլ կիրառումների համար տե՛ս՝ Լյամցա (այլ կիրառումներ)Լյամցա (ռուս.՝ Лямца), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Օնեժսկոմ գետի աջ ափին՝ 70 կմ հեռավորության վրա։ Գետի երկարությունը 44 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.* Государственный водный реестр: река Лямца (Лямица)
Կիմ Շուքուրյան

Կիմ Հայկի Շուքուրյան (հուլիսի 26, 1924(1924-07-26), Նոր Բայազետ, Հայկական ԽՍՀ, ԱԽՖՍՀ, ԽՍՀՄ - մարտի 1, 2000(2000-03-01), Երևան, Հայաստան), հայ բժիշկ, քիթկոկորդականջաբան (օտորինոլարինգոլոգ), վիրաբույժ։ Բժշկական գիտությունների դոկտոր (1966), պրոֆեսոր (1967)։ Հայաստանի գիտության վաստակավոր գործիչ (1990)։ ԽՄԿԿ անդամ 1947 թվականից։
Հայաստանի գիտությունների ազգային ակադեմիայի ակադեմիկոս Սամվել և Հայաստանի վաստակավոր բժիշկ Արթուր Շուքուրյանների հայրն է։


== Կենսագրություն ==
1947 թվականին ավարտել է Երևանի բժշկական ինստիտուտի բուժական ֆակուլտետը։ 1962 թվականից եղել է Երևանի բժշկական ինստիտուտի քիթ-կոկորդ-ականջի հիվանդությունների ամբիոնի վարիչը։ Շուքուրյանը ՀԽՍՀ-ում առաջինն է կիրառել լսողությունը վերականգնող վիրահատությունները։ Գիտական աշխատությունները հիմնականում նվիրված են անգինաների և քրոնիկական նշիկաբորբերի ախտածնության մեխանիզմների պարզաբանման, դրանց ախտորոշման և բուժման հարցերին։ Շուքուրյանը ՀԽՍՀ քիթ-կոկորդ-ականջաբանների գիտական ընկերության նախագահն է (1970 -1990), ՀԽՍՀ առողջապահության նախարարության գլխավոր քիթկոկորդականջաբան (1970-1990)։ 1985-1990 թթ. եղել է ՀԽՍՀ Գերագույն խորհրդի պատգամավոր։


== Պարգևներ ==
Աշխատանքային կարմիր դրոշի շքանշան
Մխիթար Հերացու մեդալ, 1999


== Երկեր ==
Համառոտ տեղեկագիրք ականջի, քթի և կոկորդի հիվանդությունների, Ե., 1973 (համահեղինակ)։
Ականջի, քթի և կոկորդի հիվանդություններ, Ե., 1982։


== Ծանոթագրություններ ==
Ուսոխա

Ուսոխա (ռուս.՝ Усоха), գետ Ռուսաստանում, հոսում Արխանգելսկի մարզում։ Գետաբերանը տեղակայված է Ստորին Վոչես գետի ձախ ափին՝5 կմ հեռավորության վրա։ Գետի երկարությունը 14 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը -  03020200212103000024570
Հիդրոլոգիական ուսումնասիրությունների կոդը - 103002457
Ավազանի կոդը - 03.02.02.002
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
(3764) Հոլմսակորտ

(3764) Հոլմսակորտ (անգլ.՝ Holmesacourt), աստերոիդ աստերոիդների հիմնական գոտում։ Հայտնաբերվել է 1980 թվականի հոկտեմբերի 10-ին Պերիթ աստղադիտարանի կողմից Բիքլիյում։
Միջին հեռավորությունը Արեգակից կազմում է 2,249909 ա. մ., առավելագույնը մոտենում է 2,0477 ա. մ. հեռավորության վրա և հեռանում 2,4521 ա. մ.։ Արեգակի շուրջ մեկ ամբողջական պտույտ է կատարում 1232,67 երկրային օրվա ընթացքում, իր ուղեծրով շարժվելով միջինում 0,29205 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,88° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3764) Հոլմսակորտ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Էլբրոն Դյուրն

Էլբրոն Դյուրն  (գերմ.՝ Ölbronn-Dürrn) , կոմունա Գերմանիայում, Բադեն Վյուրտեմբերգի տարածքում։
Մտնում է Էնց շրջանի կազմի մեջ։ Բնակչությունը 3429 մարդ է (2010 թվականի դեկտեմբերի 31–ի տվյալներով)։ Զբաղեցնում է 15,64 կմ² տարածք։ Պաշտոնական կոդը՝ 08 2 36 075։


== Ծանոթագրություններ ==


== Արտաքին հղումներ ==
Պաշտոնական էջ
Կոլյասոս դե Բոեդո

Կոլյասոս դե Բոեդո (իսպ.՝ Collazos de Boedo), բնակավայր և մունիցիպալիտետ Իսպանիայում։ Գտնվում է Պալեսիա պրովինցիայի, Կաստելանիա և Լիոն ինքնավար համայնքի կազմում։ Մունիցիպալիտետը գտնվում է Բոեդո Օխեդա շրջանում։ Բնակչությունը 131 մարդ (2010 թվականի տվյալներով)։


== Ժողովրդագրություն ==
Դադագյուլ

Դադագյուլ, գյուղ Արևելյան Հայաստանում, Կարսի մարզի Արդահանի գավառում։ Գտնվում է Արդահան քաղաքից 45 կմ արևելք, Կուր գետի ձախ կողմում։


== Բնակչություն ==
XX դարի սկզբին ուներ 440 բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Ծանոթագրություններ ==
Ռուբեն Սևակի անվան մրցանակ

1985 թվականին, հայ ականավոր գրող, Մեծ եղեռնի զոհ Ռուբեն Սևակի ծննդյան 100-ամյակի առթիվ սփյուռքում ստեղծվեց Ռուբեն Սևակի անվան գրական մրցանակ։ Նույն տարում մրցանակը շնորհվեց Գևորգ Գապառաճյանին՝ «Ռուբեն Սևակի վերջին օրերը» թատերգության համար։ 1986 և 1987 թվականների մրցանակները շնորհվեցին գրականագետ Ալեքսանդր Թոփչյանին՝ Ռուբեն Սևակի «Երկեր» հատորի և դերասանուհի Անահիտ Թոփչյանին՝ հայկական հեռուստատեսությամբ Ռուբեն Սևակի ստեղծագործության բարձրարվեստ մարմնավորման համար։ 1988 թվականին մրցանակի արժանացավ գրող Անդրանիկ Ծառուկյանը՝ «Սերը Եղեռնի մեջ» վեպի համար։ 1989 թվականին մրցանակի արժանացավ Բեյրութի «Արարատ» օրաթերթի խմբագիր Ժիրայր Նայիրին (1984 թվականից սկսած՝ Ռուբեն Սևակի գաղափարների վերածննդին առավել շատ ծառայելու համար), Անթիլիասի Հայաստանյայց Եկեղեցու համալսարանական ուսանողների միությունը (1986 թվականին հրատարակված Ռուբեն Սևակի «Երկեր» հատորի համար, որը լույս էր տեսել Անթիլիասում) և Նյու Ջերսիի հայկական ռադիոկայանի հիմնադիր-տնօրեն Վարդան Ապտոն՝ Ռուբեն Սևակի կյանքին ու գործին լավագույնս ծանոթացնելու համար։ Ռուբեն Սևակի անվան գրական մրցանակի հանձնախմբի հիմնադիրն է Հովհաննես Չիլինկիրյանը։


== Աղբյուրներ ==
Հանրագիտակ օրացույց, Երևան 1990
Դատական փորձաքննություն

Դատական փորձաքննություն, դատարանի (դատախազի, քննիչի) հանձնարարությամբ քրեական կամ քաղաքացիական գործի որոշակի հանգամանքների հետազոտում, որը պահանջում է գիտության, տեխնիկայի, արվեստի ու արհեստի հատուկ իմացություն։ Դատական փորձաքննությունը լինում է՝ բժշկական, հոգեբուժական, քրեագիտական, ապրանքագիտական, հաշվապահական, քիմիական և այլն։ Փորձաքննության օբյեկտներ կարող են լինել՝ մարդիկ, կենդանիները, դիակները, իրեղեն ապացույցները (առարկաներ, նյութեր), տեխնիկական հարմարանքները, փաստաթղթերը և այլն։ Դատական փորձաքննության հիմնական խնդիրը ուսումնասիրվող օբյեկտի փաստացի վիճակի (մարմնական վնասվածք, հոգեկան հիվանդություն և այլն) հաստատումն է, անհատականացումը (հանցագործի, հանցագործության առարկաների նույնացում և այլն), երևույթների պատճառական կապի բացահայտումը, արարքի տևողության պարզաբանումը։ Դատական փորձաքննությունը կատարում են փորձագետները։ Նրանց եզրակացությունը համարվում է ապացուցման աղբյուր։
Եկատերինա Վասիլևա (այլ կիրառումներ)

Եկատերինա Վասիլևա, կարող է վերաբերել՝

Եկատերինա Վասիլևա, 19-րդ դարի ռուս դերասանուհի,
Եկատերինա Վասիլևա, թատրոնի, կինոյի և կրկնօրինակման ռուս դերասանուհի, մոնտաժող։ ՌԽՖՍՀ ժողովրդական արտիստուհի (1986),
Եկատերինա Վասիլևա,  ռուս գեղասահորդուհի, հանդես է եկել զուգասահքում։
Ռիդակյուլա (այլ կիրառումներ)

Ռիդակյուլա անունը կամ տերմինը կարող է վերաբերել հետևյալ հոդվածներին․

Ռիդակյուլա - գյուղ Էստոնիայի Կադռինա շրջանի կազմում։
Ռիդակյուլա - գյուղ Էստոնիայի Ռապլա շրջանի կազմում։
Ռիդակյուլա - գյուղ Էստոնիայի Վիիռացի շրջանի կազմում։
Ռիդակյուլա - գյուղ Էստոնիայի Պուհյա շրջանի կազմում։
Պոստոյալիկ

Պոստոյալիկ (ռուս.՝ Постоялик), գյուղ Ռուսաստանի Սմոլենսկի մարզի Դուխովշչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Երրորդ երիտասարդությունը

«Երրորդ երիտասարդություն» (ռուս.՝ «Третья молодость», ֆր.՝ La Nuit des adieux, «Հրաժեշտի գիշերը»), խորհրդա-ֆրանսիական գեղարվեստական ֆիլմ, որը նկարահանել են ռեժիսորներ Իսաակ Մենակերը և Ժան Դրևիլը 1965 թվականին։ Պիեռ Ժիլբերի վեպի էկրանավորումն է։


== Սյուժե ==
Փարիզ, 19-րդ դարի կեսեր։ Երիտասարդ Մարիուս Պետիպան պատրաստվում է մեկնել երկարատև ճանապարհորդության դեպի Պետերբուրգ, ուր նա հրավիրվել է որպես առաջին պարող հանդես գալու համար։ Նա չգիտի, որ իր կյանքը կլինի երջանիկ  ու դրամատիկ, որ իր արվեստը կկազմի ռուսական բալետի փառքն ու հպարտությունը։


== Դերերում ==
Ժիլ Սեգալ — Մարիուս Պետիպա
Օլեգ Ստրիժենով — Պյոտր Չայկովսկի
Նատալյա Վելիչկո – Մաշենկա Սուրովշչիկովա-Պետիպա
Նիկոլայ Չերկասով – Ալեքսանդր Գեդեոնով, Կայսերական թատրոնի տնօրեն (հնչյունավորել է Վլադիմիր Թաթոսով)
Մարիաննա Ստրիժենովա – Գեդեոնովի կինը
Նիկոլայ Տրոֆիմով – Պետրով, թատրոնի աշխատող
Գենադի Նիլով – Լև Իվանով, բալետի արտիստ, բալետմայստեր
Ալլա Լարիոնովա – Լյուբով Լեոնիդովնա
Վլադիսլավ Ստրժելչիկ – Նիկոլայ I
Ելենա Սոկոլովա – Կատենկա
Տատյանա Պիլեցկայա – մանկավարժ
Միխայիլ Վասիլև – դռնապան
Ժակ Ֆերյե – Անտոն Մինխ, գլխավոր դիրիժոր
Պիեռ Բերտեն – Մարիուս Պետիպայի հայրը
Վիվիեն Գոսսե – Մարիուս Պետիպայի մայրը
Ժան Ուբե – Անտուան
Ալեքսանդր Ռինյո – Բիգորնե, Պետիպաների ընտանիքի ընկերը
Վլադիմիր Եմելյանով – Իվան Վսևոլոժսկի, թատերական գործիչ
Լիլիա Գուրովա
Նիկոլայ Կուզմին – կառապան
Սերգեյ Պոլեժաև – սպա
Ստանիսլավ Ֆեսյունով – քահանա
Վիոլետա Խուսնուլովա – Մաշա, Մարիուս Պետիպայի և Մաշենկա Սուրովշչիկովայի դուստրը
Ռոզա Սվերդլովա – հանդերձապանուհի Անդրյա


== Նկարահանող խումբ ==
Սցենարի հեղինակներ՝ Պոլ Անդրեոտտա, Ալեքսանդր Գալիչ
Ռեժիսոր՝ Ժան Դրևիլ
Օպերատոր՝ Կոնստանտին Ռիժով
Նկարիչ՝ Իսաակ Կապլան
Կոմպոզիտորներ՝ Նադեժդա Սիմոնյան, Յուրի Պրոկոֆև


== Տեխնիկական տվյալներ ==
Ֆիլմի օրիգինալ նեգատիվը նկարահանվել է НИКФИ լայնաֆորմատ համակարգով։
Ֆիլմի վարձութային պատճենները տպագրվել են կոնտակտային եղանակով օրիգինալ ֆորմատով և օպտիկական եղանակով լայնաֆորմատ տարբերակով։
Պրեմիերա․
16 նոյեմբերի, 1965 (Փարիզ, Ֆրանսիա)
4 հունվարի, 1966 (Մոսկվա, ԽՍՀՄ)


== Ծանոթագրություններ ==


== Գրականություն ==
Бочарникова Э. На пороге прекрасного // Искусство кино. — 1966. — № 4. — С. 31-33.
Ռոբիլանտե

Ռոբիլանտե (իտալերեն՝ Robilante), կոմունա Իտալիայի Պիեմոնտ մարզի Կունեո գավառում։
Բնակչությունը կազմում է 2356 մարդ (2008 թվականի տվյալներով)։ Բնակչության խտությունը՝ 98 մարդ/կմ²։ Տարածքը՝ 24 կմ²։ Փոստային ինդեքս՝ 12017։ Հեռախոսային կոդ՝ 0171։
Ռոբիլանտեն սահմանակից է Բովես, Ռոքավիոնե և Վեռնանտե համայնքներին։
Կոմունայի հովանավորներն են Սուրբ Դոնատուսը և Սուրբ Աննան։ Տոնը նշվում է հուլիսի երրորդ կիրակի օրը։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոս` 0171 78101
Պաշտոնական կայք` http://www.comunerobilante.it/ Archived 2010-04-14 at the Wayback Machine.


== Արտաքին հղումներ ==
http://www.comunerobilante.it/ Archived 2010-04-14 at the Wayback Machine.
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
(4590) Դիմաշեգոլև

(4590) Դիմաշեգոլև (անգլ.՝ Dimashchegolev), աստերոիդ աստերոիդների հիմնական գոտում։ Հայտնաբերվել է 1968 թվականի հուլիսի 25-ին Գ. Ա. Պլյուգինի և Յուրի Բելյաևի կողմից Սեռո Էլ Ռոբլեում։
Միջին հեռավորությունը Արեգակից կազմում է 2,371421 ա. մ., առավելագույնը մոտենում է 1,9377 ա. մ. հեռավորության վրա և հեռանում 2,8052 ա. մ.։ Արեգակի շուրջ մեկ ամբողջական պտույտ է կատարում 1333,86 երկրային օրվա ընթացքում, իր ուղեծրով շարժվելով միջինում 0,269893 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 12,46° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4590) Դիմաշեգոլև աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Լուսին Ամարա

Լուսին Ամարա, իսկական անուն-ազգանունը՝ Թագուհի Արմաղանյան (անգլ.՝ Lucine Amara, մարտի 1, 1927(1927-03-01) կամ մարտի 1, 1924(1924-03-01), Հարթֆորդ, ԱՄՆ), ծագումով հայ, ամերիկյան օպերային երգչուհի (սոպրանո), Նյու Յորքի Մետրոպոլիտեն օպերայի մեներգչուհի։


== Կենսագրություն ==
Լուսինե Ամարան ծնվել է 1925 թվականի մարտի 1-ին, ԱՄՆ-ի Հարթֆորդ քաղաքում, կոշկակար Ջորջ Արմաղանյանի և Ադրիան Ղազանչյանի ընտանիքում։ Ամարան մանուկ հասակից երգել է Սան Ֆրանցիսկոյի հայկական եկեղեցում։ Այնտեղ էլ նա ավարտել է երաժշտական դպրոցի ջութակի և դաշնամուրի դասարանը։ Նրա համերգային դեբյուտը կայացել է 1946 թվականին «War Memorial Opera House»-ում։ Սովորել է Արևմուտքի երաժշտական ակադեմիայում, Հարավային Կալիֆոռնիայի համալսարանում։ 1948 թվականին Լոս Անջելեսի երաժշտական մրցույթում շահել է 1-ին մրցանակ։ 1940-1949 թվականներին երգել է Սան Ֆրանցիսկոյի հայկական եկեղեցում։ 
1950 թվականին ընդունվել է Նյու Յորքի Մետրոպոլիտեն օպերա, հետագայում դարձել է նրա «աստղերից»։ Կատարել է շուրջ 60 դերերգ՝ Դոննա Էլվիրա (Վոլֆգանգ Մոցարտի «Դոն Ժուան»), Աիդա, Դեզդեմոնա (Ջուզեպպե Վերդիի «Աիդա», «Օթելլո»), Միմի, Տոսկա, Չիո Չիո-Սան (Ջակոմո Պուչչինիի «Բոհեմ», «Տոսկա», «Չիո Չիո-Սան») և այլն։ Հանդես է եկել նաև համերգներով, կատարել սոպրանոյի երգամասերը Լյուդվիգ վան Բեթհովենի «Իններորդ սիմֆոնիայում» և Ջուզեպպե Վերդիի «Ռեքվիեմում»։ 
Համերգային ծրագրերում ընդգրկել է նաև հայկական երգեր՝ Կոմիտասի «Կռունկ», «Դլե Յաման», Ռոմանոս Մելիքյանի «Վարդը» և այլն։ Ամարան հանդես է եկել աշխարհի լավագույն բեմահարթակներում, նրա երգարվեստը բարձր է գնահատվել միջազգային մամուլում։ 1965 և 1991 թվականներին Աիդայի դերերգով և մենահամերգներով Ամարան ելույթներ է ունեցել Երևանում։
Թոշակի անցնելուց հետո, դարձել է Նյու Ջերսիի օպերային թատրոնի խորհրդական և վարպետության դասեր է տվել ԱՄՆ-ում, Կանադայում և Մեքսիկայում։ 2005 թվականին եղել է «Մուզիկա Բելլա» նվագախմբի համերգային ծրագրի հատուկ հյուրը։

Նյու Յորքի Մետրոպոլիտեն օպերային թատրոնի առաջատար երգչուհի Լուսին Ամարային (սոպրանո) նշանավոր ջութակահար Իսահակ Շտերնն անվանել է «Երգող ջութակ»։


== Ֆիլմացանկ ==
1951- Մեծն Կառուզո
1952- Կարմեն (հեռուստատեսային), Ֆրեսքիտա
1965- 19-րդ ամենամյա «Տոնի» մրցանակաբաշխություն


== Պարգևներ ==
Երգիչների համաամերիկյան մրցույթի 1-ին մրցանակ, 1948
Վոկալային արվեստի միջազգային ակադեմիայի «Բեմական Փառք» տիտղոս, 1989


== Գրականություն ==
The Metropolitan Opera Encyclopedia (խմբ. Դավիթ Հեմիլթոն), Նյու Յորք, «Simon & Schuster, New York, 1987. AS NEW IN D/W», 1991, ISBN 0-671-61732-X։
Էրիկ Մայերս. «Reunion: Lucine Amara» (անգլ.) // Opera News.- սեպտեմբեր, 2005 թ.


== Ծանոթագրություններ ==


== Աղբյուրներ ==
Լուսին Ամարայի կենսագրությունը Allmusic.com կայքում (անգլ.)
Լուսին Ամարայի երգերը Allmusic.com կայքում (անգլ.)
Արդարադատություն (հանդես)

«Արդարադատություն» պարբերականը (այսուհետ՝ պարբերական) հիմնադրվել է 2008 թվականին «Իրավական կրթության և վերականգնողական ծրագրերի իրականացման կենտրոն» պետական ոչ առևտրային կազմակերպության (նախկինում՝ «Հայաստանի Հանրապետության արդարադատության նախարարության իրավաբանական ինստիտուտ» պետական ոչ առևտրային կազմակերպություն) կողմից։
Պարբերականն 2010 թվականից ընդգրկված է ՀՀ ԿԳՆ բարձրագույն որակավորման կոմիտեի կողմից հաստատված ատենախոսությունների հիմնական արդյունքների և դրույթերի հրատարակման համար ընդունելի պարբերականների ցանկում։
Պարբերականի խմբագրական խորհրդի կազմում ներառված են ինչպես Հայաստանի Հանրապետության գիտության տարբերի ոլորտի ներկայացուցիչներ (գիտությունների թեկնածուներ, դոկտորներ), այնպես էլ օտարերկրյա, մասնավորապես՝ Ռուսաստանի Դաշնության, Ուկրաինայի, Բելառուսի, Ֆինլանդիայի Հանրապետության գիտության տարբերի ոլորտի ներկայացուցիչներ


== Աղբյուր ==
Գիտական տեղեկատվական վերլուծության և մոնիթորինգի կենտրոն, Հայաստանում հրատարակվող գիտական պարբերականների ցանկ Archived 2016-03-04 at the Wayback Machine.
Սեն Նիզիե լը Բուշու

Սեն Նիզիե լը Բուշու (ֆր.՝ Saint-Nizier-le-Bouchoux), կոմունա Ֆրանսիայում՝ Ռոն-Ալպեր երկրամասի Էնի դեպարտամենտում։ Համայնքի շրջանը Բուրկ ան Բրեսն է։
Կոմունայի կոդը՝ 01380։


== Աշխարհագրություն ==
Կոմունան Փարիզ քաղաքից գտնվում է 340 կմ հարավ-արևելք, դեպի հյուսիս Լիոն քաղաք, 85 կմ է և 29 կմ հյուսիս Բուրկ ան Բրեսից։


== Կլիմա ==
Կլիման կիսախոնավ է, ձմռանը ցուրտ է, իսկ ամռանը տաք։ Կոմունայում անձրևներ լինում են ոչ հաճախ, հիմնականում ամռան ամիսներին։


== Բնակչություն ==
Կոմունայի բնակչությունը 2010 թվականին կազմել է 703 մարդ։


== Վարչակազմ ==


== Տնտեսություն ==
2010 թվականին աշխատունակ տարիքի (15-64 տարեկան) ունեցող 390 մարդկանցից 270-ը տնտեսապես ակտիվ են եղել, 120-ը՝ պասիվ (ակտիվության ցուցանիշը` 69,2 % է, 1999 թվականին՝ 69,8%)։ 270 ակտիվ բնակիչներից աշխատել են 746-ը (143 տղամարդ, 103 կին), գործազուրկ է եղել 24 մարդ (13 տղամարդ և 11 կին)։ 120 պասիվներից 34 հոգի եղել են աշակերտ կամ ուսանող, 44-ը՝ թոշակառու, 46 պասիվ են եղել այլ պատճառներով։


== Տեսարժան վայրեր ==
Բուրբոնի ֆերմա, պատմական հուշարձան 1944 թվականից
Սուրբ Անտոնիոսի եկեղեցի


== Պատկերասրահ ==

		


== Ծանոթագրություններ ==


== Արտաքին հղումներ ==
տնտեսական հետազոտությունների և վիճակագրության ազգային ինստիտուտ (ֆր.)
cassini.ehess.fr. Проверено 22 мая 2014
Կաֆս (ֆիլմ, 1991)

«Կաֆս» (անգլ.՝ Kuffs), ամերիկյան կինոֆիլմ։


== Սյուժե ==
Ջորջ Կաֆսը՝ երիտասարդ տղա է Սան Ֆրանցիսկոյից, ունի շատ խնդիրներ։ Նա չէր կարողանում աշխատանք գտնել, միշտ առանց գումարի էր և դրա հետ մեկտեղ իր ընկերուհին հղիացել էր։ Ամբողջ հույսը ավագ եղբոր վրա էր, ով ղեկավարում էր թիկնապահական գործակալությունը, որը պաշտպանում էր շորթողներից և ավազակներից։ Սակայն նրա եղբայրը մահանում է գանգստերների ձեռքից, այդ ժամանակ Ջորջը շարունակում է ընտանեկան «գործը» և ինքն է սկսում պայքարել ավազակների և ծախված ոստիկանների դեմ։


== Դերերում ==
Կրիստիան Սլեյդեր -  Ջորջջ Կաֆս
Միլա Յովովիչ -  Մայա Կարլտոն
Ռիք Ռոմեն Վոուտ -  ավազակ (Ռիք Վոուտ անվամբ)
Ստիվի Հոլիդեյ -  ավազակ
Չադ Ռենդալ -  ավազակ
Կլարկ Կոլեման -  ավազակ
Լեոն Ռիպի -  Կեին
Կրեիգ Բենտոն -  ներկերի խանութի տնօրեն
Էշլի Ջադ -  ներկերի խանութի տնօրենի կինը
Բրյուս Բոկսլեիդներ -  Բրեդ Կաֆս
Ջոուշա Կադման -  Բիլ Դոնելի
Մերի Էլեն Տրեինոր -  Նիկի Ալեն
Ակի Ալեոնգ -  պարոն Չանգ
Հենրի Սենդերս -  շինության ղեկավար
Դոմ Մագվիլի -  ռեստորանի ղեկավար
Տոնի Գոլդուին -  Տեդ Բուկովսկի
Ջուլի Ստրեին -  Կենի ընկերուհին


== Ծանոթագրություններ ==
Չորմանք

Չորմանք, գյուղ Արցախի Հանրապետության Քաշաթաղի շրջանում։ Մտնում էր Վակունիս համայնքի մեջ։


== Պատմություն ==
2020 թվականի Արցախյան երկրորդ պատերազմի հետևանքով բնակավայրը հայաթափվել և անցել է Ադրբեջանի հսկողության տակ։


== Ծանոթագրություններ ==
1938

1938 թվական, ոչ նահանջ տարի, ըստ Գրիգորյան օրացույցի սկսում է ուրբաթ օրը։ Սա մեր թվարկության 1938 թվականն է, 
XX դարի 38-րդ տարին։


== Դեպքեր ==
Սեպտեմբերի 29 - Մյունխենի համաձայնագիր, Չեխոսլովակիայի անդամահատման վերաբերյալ համաձայնագիր, ստորագրել են Մյունխենում՝ Մեծ Բրիտանիայի, Ֆրանսիայի, ֆաշիստական Գերմանիայի և ֆաշիստական Իտալիայի ղեկավարները։


== Ծնունդներ ==
Հունվարի 1 - Ալեքսանդր Մելիք-Փաշայան (բժիշկ), հայ զինվորական բժիշկ, հոգեբույժ, առողջապահության կազմակերպիչ
Հունվարի 6 - Ադրիանո Չելենտանո, իտալացի երգիչ, երգահան, կինոդերասան, կատակերգու, կինոռեժիսոր, հեռուստահաղորդավար և հասարակական գործիչ
Հունվարի 21 - Ֆելիքս Դանիելյան, հայ կենդանաբան։ Կենսաբանական գիտությունների դոկտոր (1989), պրոֆեսոր (2002)
Հունվարի 21 - Գևորգ Եղիազարյան (տնտեսագետ), հայ տնտեսագետ։ Տնտեսագիտության դոկտոր (1970), պրոֆեսոր (1971)։ ՌՍՖՍՌ գիտության վաստակավոր գործիչ (1980)
Փետրվար 5 - Լևոն Հակոբյան, քիմիկոս (վ. 1999 )
Փետրվարի 20 - Միքայել Ախտյան, հայ բանաստեղծ, թարգմանիչ
Փետրվար 22 - Արտավազդ Փելեշյան, արտիստ, ռեժիսոր։
Մարտի 8 - Իոսիֆ Սիսակյան, հայ ֆիզիկոս
Մարտի 14 - Իսիդորո Դիաս, մեքսիկացի ֆուտբոլիստ, կիսապաշտպան
Մարտի 15 - Կիմ Աղաբեկյան, հայ գրականագետ, բանասիրական գիտությունների դոկտոր, պրոֆեսոր։
Մարտի 26 - Անտոնիո Տրեբիչիանի, իտալացի ֆուտբոլայի մարզիչ, մարզել է իտալական Ռոման
Մայիսի 19 - Իգոր Տեր-Հովհաննիսյան, հայ խորհրդային մարզիկ (հեռացատկորդ)
Մայիսի 27 - Իգոր Զայցև, խորհրդային և ռուսաստանցի շախմատիստ, գրոսմայստեր, շախմատային տեսաբան, գրող
Հուլիս 18 - Պերճ Զեյթունցյան, հայ արձակագիր, դրամատուրգ և թարգմանիչ։
Հուլիսի 27 - Հակոբ Իշխանյան, քանդակագործ, գրաֆիկ
Հոկտեմբերի 12 - Ներսես Հովհաննիսյան, հայ կինոռեժիսոր, սցենարիստ, դերասան, ՀԽՍՀ արվեստի վաստակավոր գործիչ


== Մահեր ==
Ստեփան Եգիզարով, հայ օպերային երգիչ (բաս - բարիտոն)
Երվանդ Դեմիրճյան, Խորհրդային Հայաստա
Հովհաննես Տեր-Միրաքյան, հայ մանկավարժ-մեթոդիստ
Մարտի 4 - Գուիդո Բացցանի, իտալացի ֆուտբոլային մարզիչ
Մարտի 6 - Խորեն Ա Տփղիսեցի, Ամենայն Հայոց Կաթողիկոս (1932-1938)։ Հաջորդել է Գևորգ Ե Սուրենյանցին
Սարգիս Մանուկյան, ԽՍՀՄ գրողների միության անդամ 1934-ից
Մարտ 7 - Շերամ (գուսան) հայ գուսան–երգահան, ժամանակակից գուսանական երգարվեստի սկզբնավորող (ծ. 1857)
Դեկտեմբերի 27 - Օսիպ Մանդելշտամ, ռուս բանաստեղծ, թարգմանիչ և գրականագետ։
Օգոստոս - Արշակ Աթայան, հայ բանաստեղծ, արձակագիր, թարգմանիչ, հասարակական գործիչ, ՍՍՀՄ գրողների միության անդամ (ծ. 1877)
Օգոստոսի 7 - Կոնստանտին Ստանիսլավսկի, ռուս դերասան, ռեժիսոր, թատրոնի ռեֆորմիստ (ծ. 1863)
Նոյեմբերի 10 - Մուստաֆա Քեմալ Աթաթուրք, Թուրքիայի հանրապետության հիմնադիր (ծ. 1881)
Կենդանական աշխարհի օբյեկտներ

Բնական միջավայրում կենդանական աշխարհի օբյեկտներ, անազատ և կիսաազատ պայմաններում ապրող վայրի կենդանիները, դրանց համակեցությունները, բնակության միջավայրերը, տեղաշարժման ուղիները և բնադրավայրերը։ Կենդանական աշխարհի օբյեկտները կարող են օգտագործել ֆիզիկական և իրավաբանական անձինք՝ գյուղատնտեսական (ընտրասերում, հողառաջացում), արդյունագործական (որսորդություն, ձկնորսություն, հավաքչություն, այդ թվում՝ կենդանիների կենսագործունեության արգասիքների հավաքում և մթերում), սոցիալական, բնապահպանական, գեղագիտական, գիտահետազոտական և կրթական նպատակներով։ Կարմիր գրքում գրանցված կենդանիների օգտագործումը թույլատրվում է բացառիկ դեպքերում՝ գիտահետազոտական, արհեստական և բնական պայմաններում՝ դրանց վերարտադրության նպատակով՝ ՀՀ Կառավարության որոշմամբ։
Կենդանական աշխարհի օբյեկտների պաշտպանության նպատակով արգելվում է կենդանատեսակների ապօրինի ներմուծումը ՀՀ, կլիմայավարժեցումը և ընտրասերման համար օգտագործումը, կենսատեխնոլոգիաների միջոցով ստացվող ձևափոխված նոր կենդանի օրգանիզմների ինքնակամ օգտագործումը, կենդանիների նկատմամբ դաժան վերաբերմունքը և խոշտանգումը։ Կենդանական աշխարհի օբյեկտների և դրանց ապրելավայրերի անվտանգությունը, ինչպես նաև կենդանիների կենսագործունեության առանձնահատկությունների անխաթարությունն ապահովելու նպատակով նախատեսվող տնտեսական, շինարարական, սոցիալական և այլ գործունեություն իրականացվում են ՀՀ օրենսդրությամբ սահմանված կարգով։ Կենդանական աշխարհի հազվագյուտ և անհետացման եզրին գտնվող օբյեկտների պահպանության նպատակով դրանք ընդգրկվում են Կարմիր գրքում, կազմավորվում են բնության հատուկ պահպանվող տարածքներ։ Արգելվում է ցանկացած գործունեություն, որը հանգեցնում է ՀՀ Կարմիր գրքում գրանցված կենդանատեսակների թվաքանակի կրճատման և դրանց ապրելավայրերի վիճակի վատթարացման։


== Տես նաև ==
Կենդանական աշխարհի կադաստր
Նովոոսետինսկայա

Նովոոսետինսկայա (ռուս.՝ Новоосетинская, օսերեն՝ Мусхъæу, Мусгъæу), ստանիցա Ռուսաստանի Հյուսիսային Օսիա-Ալանիա հանրապետության Մոզդոկսկի շրջանի կազմում։
Բնակչությունը 2009 թվականին գրանցված տվյալներով կազմում էր 726 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մրցարշավ «Թնդանոթային միջուկ»

Մրցարշավ «Թնդանոթային միջուկ» (անգլ.՝ The Cannonball Run), կինոֆիլմ։


== Սյուժե ==
Ջեյ Ջեյ Մակլուրը արկածախնդիր է և որոշում է մասնակցել առանց կանոնների ավտոմրցավազքի ամբողջ աշխարհով, Կոնեկտիկուտից Կալիֆոռնիա։ Ոստիկանությունը ցանկանում է կանխել անօրինական ավտոմրցավազքը քաղաքի ճանապարհներին, քանի որ արագությունը նրանց վրա սահմանափակվում է 55 կմ/ժ-ով։ Որպեսզի խաբի ոստիկանությանը Ջեյ-Ջեյը քողարկում է իր ավտոմեքենան որպես շտապ օգնության մեքենա։


== Մրցանակներ և անվանակարգեր ==


=== Մրցանակներ ===
1985 Golden Screen
Golden Screen


=== Անվանակարգեր ===
1982 «Ոսկե մորի»
Երկրորդ պլանի ամենավատ դերասանուհին (Ֆառա Ֆոսետ)


== Ծանոթագրություններ ==


== Արտաքին հղումներ ==
Մրցարշավ «Թնդանոթային միջուկ»(անգլ.) ֆիլմը Internet Movie Database կայքում
Պաոլո Ուչելլո

Պաոլո Ուչելլո (իտալերեն՝ Paolo Uccello, իսկական անունը՝ իտալերեն՝ Paolo di Dono, հունիսի 15, 1397(1397-06-15), Պրատովեքիո, Արեցո, Տոսկանա, Իտալիա - դեկտեմբերի 10, 1475, Ֆլորենցիա), իտալացի նկարիչ։ Բվատրոչենտոյի շրջանի Ֆլորենցիայի դպրոցի ներկայացուցիչ։ Կրել է Դոնատելլոյի, Ֆ․ Բրունելլեսկիի, Մազաչչոյի և Լ․ Դիբերտիի ազդեցությունը։ Ֆլորենցիայից բացի ստեղծագործել է Վենետիկում, Պադուայում և Ուրբինոյում։ Գոթական ձևերի նկատմամբ հակումը Ուչելլոյի ստեղծագործության մեջ արտասովոր կերպով զուգորդվել է նոր ռեալիստ, արվեստի պրոբլեմներով հրապուրվելու հետ։ Ձգտելով գեղարվեստական կերպարների ու գիտական տվյալների օրգանական միավորմանը, Ուչելլոն ուսումնասիրել է բույսերը, կենդանիներին, թռչուններին, տարածությունը կազմակերպել է մաթեմատիկական հեռանկարի օրենքներով։ Ուչելլոյի գործերից են՝ «Ժամանակակիցների հերոսական դիմանկարներ», «Սան Ռոմանոյի ճակատամարտի դրվագներով 3 դինամիկ», «Հնչեղ գույներով նկարները», որոնք նոր ժամանակների եվրոպական արվեստի մարտանկարչության ժանրի նախօրինակներից են, «Հեքիաթային–բանաստեղծական «Որս»-ը։


== Պատկերասրահ ==

		
		


== Ծանոթագրություններ ==
Պանսկոե (գյուղ, Նովոդուգինսկի շրջան)

Անվան այլ կիրառումների համար տե՛ս՝ ՊանսկոեՊանսկոե (ռուս.՝ Панское), գյուղ Ռուսաստանի Սմոլենսկի մարզի Նովոդուգինսկի շրջանի կազմում։
Բնակչությունը 2007 թվականին գրանցված տվյալներով կազմում էր 1 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պանգենեզիս

Պանգենեզիս, (պան․․․ և հուն․՝ γένεσις— ծագում), ժառանգականության և զարգացման մտահայեցողական հիպոթեզ։ Հիպոկրատը սերունդների նմանությունը ծնողներին բացատրում էր այն բանով, որ «մարդու և կենդանիների սերմը դուրս է գալիս ամբողջ մարմնից»։ Նըման հայացքներ են զարգացրել Ջ․ Բորելլին (17-րդ դարի) և ժ․ Բյուֆոնը (18-րդ դարի)։ 19-րդ դարի պանգենեզիսի գաղափարն առաջ է քաշել Չ․ Դարվինը և ձևակերպել «Պանգենեզիսի ժամանակավոր հիպոթեզը» (1868)։ Ձգտելով մեկ տեսության մեջ ընդգրկել անհատական և պատմական զարգացման, ժառանգականության և փոփոխականության երևույթները՝ Դարվինը ենթադրում էր, որ օրգանիզմի բոլոր մասերից անջատվում են ենթամանրադիտակային (սուբմիկրոսկոպիական) սաղմեր՝ հևմուլնևր, որոնք տեղափոխվում են սեռական բջիջներ և ապահովում սերունդներում ծնողական, այդ թվում և ձեռքբերովի, հատկանիշների զարգացումը։
Դարվինի հիպոթեզը չգտավ ո՝ չ պաշտպանություն, ո՝չ փորձնական հաստատում, սակայն դրա պատմական նշանակությունը կայանում է ժառանգականության նյութական հիմքի հետագայում հաստատված ընդհատ (մասնիկային) բնույթի պատկերացման մեջ։ Ներբջջային Պ․ Հ․ Դե Ֆրիզի առաջ քաշած հիպոթեզն (1889) է, ըստ որի ժառանգական նախադրյալները կապված են կենդանի բջջում առկա նյութական մասնիկների՝ պանգենների հետ։ Նա գտնում էր, որ յուրաքանչյուր բջջի կորիզում ի սկզբանե պարունակվում են տվյալ անհատին հատուկ բոլոր պանգենները։ Դե Ֆրիզի հիպոթեզի տարրերը պահպանել են իրենց նշանակությունը ժամանակակից կենսաբանության մեջ, ըստ որի գենետիկական ողջ ինֆորմացիան ամփոփված է մարմնի բջիջների կորիզում։
Լուկիոս Կալպուրնիոս Պիզոն Ցեզոնինոս (քվեստոր)

Անվան այլ կիրառումների համար տե՛ս՝ Լուկիոս Կալպուրնիոս Պիզոն Ցեզոնինոս (այլ կիրառումներ)Լուկիոս Կալպուրնիոս Պիզոն Ցեզոնինոս (լատ.՝ Lucius Calpurnius Piso Cesoninus, մոտ մ.թ.ա. 130 - մ.թ.ա. 90 թթ.), հին հռոմեական քաղաքական գործիչ, քվեստոր մ.թ.ա. 100 թ.:
Ցեզոնինոսի հայրը Լուկիոս Կալպուրնիոս Պիզոն Ցեզոնինոսն էր։ Մ.թ.ա. 100-ին Ցեզոնինոսը նշանակվել է քվեստորի պաշտոնում։ Ցեզոնինոսը ղեկավարել է զենքի արտադրությունը Դաշնակցական պատերազմի ժամանակ, հավանաբար պրետորի պաշտոնում։ Հավանաբար հենց նա է ընդունել 2 նոր տրիբոսների ստեղծման և զինվորներին քաջության համար հռոմեական քաղաքացիությամբ պարգևատրելու մասին օրնագծերը։ Ցեզոնինոսը ամուսնացել է գալլական ծագումով առևտրականի դստեր՝ Կելվենցիայի հետ և նրանից ունեցել մեկ որդի։
Բլո Կաստելո (պանիր)

Բլո Կաստելո (դան․՝ Blå Castello), կապույտ պանիր կովի կաթից, պատրաստված 1960-ական թվականներին դանիական «Tholstrup» պանրի ընկերության կողմից (հիմնադրվել է 1893 թվականին)։ Բլո Կաստելոն ունի փափուկ առաձգական կայունություն։ Այն հասունանում է 3 շաբաթում։ Այն լավագույն պանիրն է այն մարդկանց համար, ովքեր սովոր չեն յուրահատուկ ուժեղ համով կապույտ պանիրներ ուտելուն։
«Blå» դանիերենում նշանակում է կապույտ։ Կան նաև այս պանրի սև և սպիտակ տեսակները։


== Բաղադրություն ==
Հաշվարկը կատարված է 100 գրամ պանրի համար՝

Էներգետիկ արժեք - 1779 կՋ / 432 կկալ
Պրոտեինների քանակ - 13 գրամ
Ածխաջրեր - 0.5 գ
Սպիտակուցներ - 13 գ
Աղ - 1.6 գ
Ճարպեր - 27 գ


== Ծանոթագրություններ ==


== Արտաքին հղումներ ==
Նկարագրություն Cheese.com-ից
Աշխարի պանիրների բառարան Archived 2010-01-30 at the Wayback Machine. belcheese.by կայքից
Բլո Կաստելո պանիր(չաշխատող հղում)